שאילתה ישירה

מיגוניות ופתרונות מיגון בעיר רמלה

# חבר הכנסת יריב לוין שאל את שר הביטחון

בעיר רמלה קיימים מתחמי מגורים בהם מתגוררות אלפי משפחות ללא כל מיגון. זאת, בהיעדר מקלטים ציבורים, ממדי"ם או מקלטים משותפים. מתחמים אלה כוללים בין היתר את הרחובות האלו: בר אילן, השופטים, יוספטל ואזור העיר העתיקה.

יתר על כן, גם מבני הציבור המצויים באזורים אלה בהם מתקיימות פעילויות לאוכלוסייה המורכבת ממשפחות רבות של קשישים, עולים חדשים ואוכלוסייה מוחלשת, אינם ממוגנים.

רצוני לשאול:

1. האם קיימת תכנית סיוע לאזורים חסרי מיגון ?
2. מה על דעת משרדך לעשות על מנת לפתור את בעיית המיגון הקיימת ברמלה?